אתבעל הראשון

אתבעל הראשון (המוכר גם כאתבעל מלך צידונים; ביוונית: Ἰθώβαλοςיוסף בן מתתיהו, קדמוניות היהודים, 8.13.1 (ראו גם במקור היווני) או Εἰθώβαλοςיוסף בן מתתיהו, נגד אפיון, פסקה 18 (ראו במקור היווני ובתרגום לעברית)) היה מלך דרום פיניקיה (צור וצידון) בשנים 887 לפנה"ס עד 856 לפנה"ס וכהן עשתרת.

 מלכותו 
יוסף בן מתתיהו, בהתבסס על מנאנדרוס מאפסוס, כתב שחייו ארכו 48 שנה, ושהוא הרג את קודמו המלך פלט (ביוונית Φέλλητος) בהיותו כהן עשתרת, ולאחר מכן מלך 32 שנה.יוסף בן מתתיהו, נגד אפיון, 1.18 (ראו במקור היווני) – לפי מנאנדרוס מאפסוס אחרי מותו ירש אותו בנו בעליעזור .

בקרב החוקרים מקובל ששלטון אתבעל מסמן את תחילת ההתפשטות הטריטוריאלית של צור באסיה. התואר "מלך צידונים" מסמן את שלטונו הן על צור והן על צידון;לדעת מיעוט מנוגדת, ראו:  ל"ממלכה המאוחדת של כנען" זאת ניתן למצוא רמזים גם במשא ישעיהו על צור () ובהיעדרות של צידון מכתובות אשוריות באותה תקופה. אתבעל בנה (כלומר ביצר) את בתרון ואת העיר Auza ("Αὖζαν") בלוב. אף שהמיקום של Auza לא ידוע, בתרון ידועה כעיר באזול גבל, מה שאולי מצביע על דומיננטיות צורית גם על העיר גבל. נראה שהדומיננטיות המסחרית של צור באסיה הביאה את אתבעל לשלוט בשוק בשלוש חזיתות: ישראל, צפון הלבנט, והחוף הקפריסאי. במסגרת חידוש מדיניות החוץ של חירם ודוד ושלמה, אתבעל כרת ברית עם אחאב, שנשא את בתו איזבל לאישה. ברית זאת הייתה כה משמעותית וכה ארוכת־ימים, שהדיה עוד נשמעת בדברי עמוס, המכנה את יחסי ממלכת ישראל–צור . יוסף בן מתתיהו, הסופר המונותאיסט, כתב שבימי אתבעל בנה אחאב מקדש לבעל אלוהי הצורים בשומרון, מינה לו נביאים ועבד אותו.יוסף בן מתתיהו, קדמוניות היהודים, 9.6.6 הממצא הארכאולוגי מאשר גם נוכחות של אדריכלים פיניקים במאה ה־9 לפנה"ס בערים שומרון, חצור ומגידו; ממצאים בארמון המלכותי בשומרון (כגון מכלול כלי החרס, ואולי גם שנהבי שומרון, אף שייתכן שמקורם בנוכחות פיניקית בארמון שומרון בתקופה שלאחר אתבעל) מצביעים על נוכחות בעלי מלאכה פיניקים נוספים שם.

 הערות שוליים 

קטגוריה:מלכים פיניקים
קטגוריה:צור
קטגוריה:צידון
קטגוריה:אנשי דת
קטגוריה:אישים בספר מלכים
קטגוריה:אישים בתנ"ך המוזכרים במקורות חיצוניים